*Metodický list*

**PARTNERSKÉ UČENIE: „ovocie, ZELENINA z našich sadov“**

1. **Cieľ, zameranie aktivity**
	* + Realizovať partnerské učenie formou starší žiaci učia mladších tak, že odovzdávajú nadobudnuté vedomosti, plánujú celú vyučovaciu činnosť.
		+ Hravou formou predstaviť, aké sú ovocie a zelenina dôležité pre zdravý vývin človeka, obzvlášť detí.
		+ Poukázať na význam všetkých zdraviu prospešných látok, ktoré sú obsiahnuté v ovocí a v zelenine.
		+ Vedieť prezentovať vlastné skúseností z poznania slovenských pestovateľov ovocia a zeleniny.
		+ Učiť deti zmysluplne priraďovať správne obrázky do viet.
		+ Podporovať kreativitu malých detí pri kreslení jabĺk, zručnosť pri ich vystrihovaní.
		+ Rozvíjať čitateľskú gramotnosť, počúvanie a čítanie s porozumením.
		+ Oceňovať prezentáciu získaných vedomostí.
		+ Učiť žiakov spolupráci, kooperácii, komunikácii.
2. **Vyučovací predmet**
* *Prvouka - 1. ročník – Ovocie a zelenina z našich sadov.* **My sme zrealizovali tento typ.**
* *Prírodoveda – 2. až 4. ročník –Ovocie a zelenina z našich sadov.*
* *Slovenský jazyk – 1. až 4. ročník – Čítanie s porozumením.*
* *Príprava hodiny žiakmi z druhého stupňa v rámci predmetov: buď chémia, alebo biológia, či geografia alebo slovenský jazyk v ktoromkoľvek ročníku.* **My sme využili predmet tvorba projektu a prezentačné zručnosti v 5. ročníku.**
1. **Pomôcky**
	* + Nástenka s jablkom a informáciami o ňom.
		+ Farebné papiere, fixky, nožnice, špendlíky.
		+ Interaktívna prezentácia o maľovanom čítaní – ***„Čo vyrástlo v záhrade?“*** - možnosť stiahnutia na linku

 [**https://1drv.ms/p/s!AuyGU7eZ1QwCkkG3yOxNphQ\_seGi**](https://1drv.ms/p/s%21AuyGU7eZ1QwCkkG3yOxNphQ_seGi)

* + - Reklama na „***Najlepšie ovocie a zelenina SÚ...“*** - možnosť stiahnutia na linku

 [**https://youtu.be/C07uEaPvNwU**](https://youtu.be/C07uEaPvNwU)

* + - Videopokus ***„Prečo ovocie hnedne?“*** - možnosť stiahnutia na linku

[**https://youtu.be/9XYyZviImSE**](https://youtu.be/9XYyZviImSE)

* + - Na pohostenie vlastnoručne pripravená štrúdľa s jablkami – my sme ju pripravili na krúžku s piatakmi deň pred partnerským učením.
		- Záložky na spoznávanie zeleniny a ovocia.
1. **Príprava**

Starší žiaci, najlepšie ôsmaci alebo deviataci, pripravia:

* na informatike interaktívne maľované čítanie,
* na geografii vyhľadajú slovenských pestovateľov ovocia a zeleniny.

Piataci pripravia

* na krúžku pripravia nástenku s jablkom a informáciami o ňom,
* na slovenskom jazyku vymyslia slogany o ovocí a zelenine,
* na krúžku deň pred partnerským učením upečú jablkovú štrúdľu.

Tretiaci pripravia

* na informatickej výchove záložky s ovocím a zeleninou – tieto záložky budú prváčikom slúžiť nielen na spoznávanie **ovocia** a**zeleniny,** ale aj na **spoznávanie písmen.** Na jednej strane záložky je obrázok ovocia, či zeleniny. Na druhej strane záložky je názov príslušnej plodiny so zvýrazneným prvým písmenkom.
1. **Postup / Realizácia**
2. Pozvanie prvákov piatakmi na partnerské učenie – dva dní pred realizáciou.
3. Privítanie prvákov – úvod hodiny: oboznámenie sa s náplňou a cieľom stretnutia.
4. Oboznámenie prváčikov o slovenských pestovateľoch ovocia a zeleniny, aj o exkurzii vo Fructope Ostratice, kde boli piataci týždeň pred partnerským učením na exkurzii. Je to blízko mesta Partizánske. Pestujú nielen jablká, ale aj slivky a jahody.
5. Informácie piatakov pre prvákov o tom, čo všetko obsahuje jedno jablko. Deti boli vyzvané, aby pozorne počúvali, lebo informácie budú potrebovať pri interaktívnom maľovanom čítaní.
6. Interaktívne maľované čítanie ***„Čo vyrástlo v záhrade?“*** – vyberanie správnych obrázkov, klikanie na interaktívnu tabuľu. V závere prezentácie sú niektoré básničky vymyslené žiakmi.
7. Premietnutie videoreklamy na slovenské ovocie a zeleninu ***„Najlepšie ovocie a zelenina sú od babky, z jej slovenskej záhradky.“***
8. Premietnutie videopokusu ***„Prečo ovocie hnedne?“***
9. Kreslenie jabĺk na farebné papiere, vystrihovanie a špendlenie na nástenku s veľkým jablkom. Tam mal svoje jabĺčko každý žiak z našej školy, ktorý sa akýmkoľvek spôsobom podieľal na tomto partnerskom učení.
10. Diskusia s deťmi, čo všetko obsahuje jedno jablko – čo si zapamätali.
11. Odovzdanie záložiek so zeleninou a ovocím. Piataci učili prvákov niektoré písmenká podľa názvov na obrázkoch.
12. Chutná odmena – jablková štrúdľa.
13. **Zhrnutie**

Formou diskusie zdôrazniť dôležitosť:

* obsahu vitamínov, pektínu, vlákniny, sacharidov, minerálov v ovocí a zelenine,
* jedenia ovocia a zeleniny pre zdravý vývin detí,
* nakupovania ovocia a zeleniny od slovenských pestovateľov,
* vlastného domáceho pestovania zeleniny a ovocia,
* spolupráce a kooperácie oboch skupín v partnerskom učení – učiacich starších žiakov a vzdelávaných mladších žiakov.
1. **Prílohy – fotografie z vyučovacej hodiny**

